sommer-hvidblomme
Sommer-hvidblomme, Leucojum aestivum, art i planteslægten hvidblomme. Den stammer fra Mellem- og Sydeuropa, Lilleasien og Kaukasus, trives i fugtig jord, fx langs søer og åer, og bliver 30-50 cm høj.
Ligesom dorothealilje, som den minder om, har sommer-hvidblomme hvide, klokkeformede blomster med en grøn plet i spidsen af kronbladene. Den blomstrer senere end dorothealilje, nemlig i maj-juni. Den dyrkes hyppigt i haver i Danmark.